Temeljem odredbe članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19, 108/20, 144/21), i članka 33. stavka 1. točke 3. Statuta Općine Jelenje („Službene novine Općine Jelenje“ broj 59/23) Općinsko vijeće Općine Jelenje na 18. sjednici održanoj 19. ožujka 2024. donosi

**ODLUKU**

**o raspodjeli rezultata poslovanja Općine Jelenje za 2023. godinu**

**Članak 1.**

Ovom Odlukom provodi se preraspodjela ostvarenog viška prihoda i primitaka nad rashodima i izdacima Općine Jelenje za 2023. godinu u svrhu knjigovodstvenog usklađenja na računima podskupine 922 te se utvrđuje namjena i raspodjela dijela viška neutrošenih namjenskih prihoda uz pridržavanje ograničenja u skladu s propisima iz područja proračuna.

**Članak 2.**

Stanja na osnovnim računima podskupine 922 iskazanog u bilanci na dan 31.12.2023. godine, utvrđena su kako slijedi:

|  |  |  |
| --- | --- | --- |
| **Račun** | **Naziv računa** | **Iznos u eurima** |
| 92211 | Višak prihoda poslovanja | 1.323.383,81 |
| 92222 | Manjak prihoda od nefinancijske imovine | -222.921,16 |
| 92223 | Manjak primitaka od financijske imovine | -222.576,84 |
| 922 | Višak/manjak prihoda | 877.885,81 |

**Članak 3.**

Viškom prihoda poslovanja iz članka 2. pokriva se manjak prihoda od nefinancijske imovine u iznosu od 222.921,16 eura i manjak prihoda od financijske imovine u iznosu od 222.576,84 eura, što ukupno predstavlja višak prihoda raspoloživ u sljedećem razdoblju u iznosu od 877.885,81 eura.

**Članak 4.**

Prošlogodišnji utvrđeni rezultat u iznosu od 463.294,91 eura uvećan je za 19.428,63 eura zbog otpisa obveza iz ranijih godina te iznosi 482.723,54 eura.

**Članak 5.**

Preostali višak prihoda iz prethodnog razdoblja iz članka 3. rasporedit će se po izvorima financiranja za namjene po pojedinim programima, aktivnostima i projektima prilikom donošenja I. izmjena i dopuna Proračuna Općine Jelenje, sukladno Zakonu o proračunu.

**Članak 6.**

Ova Odluka objavit će se u „Službenim novinama Općine Jelenje“ i stupa na snagu osmog dana od dana objave.

|  |  |
| --- | --- |
| KLASA: | **024-04/24-01/1** |
| URBROJ: | **2170-20-03-03/09-24-8** |
| Dražice, | **20. ožujka 2024.** |

PREDSJEDNICA OPĆINSKOG VIJEĆA

OPĆINE JELENJE

Izabela Nemaz